ກະຊວງສຶກສາທິການ ແລະ ກິລາ ປະກາດພະນັກງານການນຳຂັ້ນສູງຮັບອຸດໜູນບຳນານ 2 ທ່ານ23rd June 2020
ວັນທີ 16 ມິຖຸນາ ຜ່ານມາ, ກະຊວງສຶກສາທິການ ແລະ ກິລາ (ສສກ) ໄດ້ຈັດພິທີປະກາດພະນັກງານການນຳຂັ້ນສູງອອກພັກການ-ຮັບອຸດໜູນບຳນານ ຈຳນວນ 2 ທ່ານ ເພື່ອເປັນການປະຕິບັດຕາມລະບຽບຂອງລັດຖະກອນຂອງຂັ້ນເທິງວາງອອກ. ພ້ອມກັນນັ້ນ, ຍັງໄດ້ປະດັບຫຼຽນກາແຮງງານ ແລະ ຍ້ອງຍໍສັນລະເສີນຜົນງານຄຸນງາມຄວາມດີທີ່ທັງ 2 ທ່ານໄດ້ປະກອບສ່ວນເຫື່ື່ອແຮງເຂົ້າໃນການພັດທະນາວຽກງານການສຶກສາຕະຫຼອດໄລຍະຜ່ານມາ.
.
ພະນັກງານການນຳຂັ້ນສູງອອກພັກການ-ຮັບອຸດໜູນບຳນານ ຈຳນວນ 2 ທ່ານ ປະກອບມີ:
ທ່ານ ຮສ.ປອ ກອງສີ ແສງມະນີ ຮອງເລຂາຄະນະພັກກະຊວງ, ຮອງລັດຖະມົນຕີ ກະຊວງສຶກສາທິການ ແລະ ກິລາ ເກີດເມື່ອວັນທີ 13 ພຶດສະພາ 1953 ລວມອາຍຸກະສຽນ 67 ປີ, ເຂົ້າສັງກັດລັດ ວັນທີ 10 ກັນຍາ 1969 ລວມອາຍຸການ 51 ປີ ອອກພັກການ-ຮັບອຸດໜູນບຳນານ
.
ທ່ານ ບົວລານ ສິລິປັນຍາ ຄະນະປະຈຳພັກ, ຮອງລັດຖະມົນຕີ ກະຊວງສຶກສາທິການ ແລະ ກິລາ ເກີດເມື່ອວັນທີ 1 ພຶດສະພາ 1957 ລວມອາຍຸກະສຽນ 63 ປີ, ເຂົ້າສັງກັດລັດ ວັນທີ 10 ຕຸລາ 1975 ລວມອາຍຸການ 45 ປີ ອອກພັກການ-ຮັບອຸດໜູນບຳນານ.
ຈາກ: InsideLaos